CELEX: 62019TN0789
Language: bg
Date: 2019-11-14 00:00:00
Title: Дело T-789/19: Жалба, подадена на 14 ноември 2019 г. — Moerenhout и др./Комисия

10.2.2020   
            
            
               BG
            
            
               Официален вестник на Европейския съюз
            
            
               C 45/76
            
         
      Жалба, подадена на 14 ноември 2019 г. — Moerenhout и др./Комисия
      (Дело T-789/19)
      (2020/C 45/61)
      Език на производството: френски
      
         Страни
      
      
         Жалбоподател: Tom Moerenhout (Humbeek, Белгия) и шестима други жалбоподатели (представител: G. Devers, адвокат)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  Да отмени обжалваното решение,
               
            
                  —
               
               
                  Да осъди Комисията да заплати изцяло съдебните разноски.
               
            
         Основания и основни доводи
      
      В подкрепа на жалбата срещу решение C(2019) 6390 окончателен на Комисията от 4 септември 2019 г., с което се отказва да бъде регистрирана предложената гражданска инициатива под надслов „Осигуряване на съответствие на общата търговска политика с Договорите на ЕС и с международното право“ (ОВ 2019, L 241, стр. 12), жалбоподателите изтъкват четири основания.
      
                  1.
               
               
                  С първото основание се твърди нарушение на член 41, параграф 1 от Хартата на основните права, както и на член 4, параграфи 1 и 2 от Регламент № 211/2011 на Европейския парламент и на Съвета от 16 февруари 2011 година относно гражданската инициатива (ОВ 2011, L 65, стр. 1), тъй като Комисията изопачила предложената гражданска инициатива.
               
            
                  2.
               
               
                  С второто основание се твърди нарушение на член 4, параграф 3, втора алинея от Регламент 211/2011, тъй като Комисията нарушила задължението си за мотивиране на обжалваното решение.
               
            
                  3.
               
               
                  С третото основание се твърди нарушение на член 4, параграф 2, буква б) от Регламент № 211/2011, тъй като Комисията е приела, че действието, което се цели с предложената гражданска инициатива, може да бъде прието единствено на основание член 215 ДФЕС, тъй като посоченото действие очевидно попада в обхвата на общата търговска политика.
               
            
                  4.
               
               
                  С четвъртото основание се твърди нарушение на член 4, параграф 2, буква б) от Регламент № 211/2011, тъй като Комисията е пренебрегнала други прави основания, към които очевидно се отнася предложената ЕГИ, а именно член 43, параграф 2 ДФЕС и член 114 ДФЕС.